Alamin ang Totoo sa Pag-aari ng Bahay

Pagtukoy sa Kung Ano ang Totoo sa Hindi 

sa Proseso ng Pagbili ng Bahay

Hatid sa inyo ng
 

Alamin ang Totoo sa Pag-aari ng Bahay

Sa kasalukuyan, mukhang madalas nagbabago ang impormasyon tungkol sa 

pagkakaroon ng sariling bahay, kaya maraming gustong bumili ng bahay ang nalilito 

kung ngayon ba ang tamang panahon para pag-isipang bumili ng bahay. Para sa 

marami, mahirap tukuyin kung ano talaga ang totoo mula sa maraming kathang-isip 

at haka-haka tungkol sa pagkakaroon ng sariling bahay. Puwede ninyong isiping 

mas abot-kamay pala ang pagkakaroon ng sariling bahay kaysa sa inaakala ninyo. 

1. Kathang-isip: Pangit bumili ng bahay ngayon at 

natatakot akong baka maremata ako.

Para sa mga nagtatrabahong pamilyang may mga stable 

na kita at magandang credit o pautang, isa itong panahon 

ng oportunidad.

Ang 30 taong fixed-rate mortgage, ang pinakakaraniwan sa 

home finance system ng America, ay nagbibigay-daan sa 

stable na pagbabayad at pangmatagalang savings para sa 

mga bumibili ng bahay. Ngayon na siguro ang magandang 

panahon para pag-isipan ninyong magkaroon ng sariling 

bahay, lalo na kung talagang mababa ang antas ng mga rate 

ng interes at maraming mabibiling bahay sa inyong lugar.

Normal lang na nakakatakot ang ideya ng pagremata 

o foreclosure. Bagama’t hindi natin masasabi ang mga 

hindi inaasahang pagbabago sa inyong buhay (kawalan 

ng trabaho, diborsyo, pagkakasakit), ang magandang 

pagpaplano at paghahanda kasabay ng responsableng 

paggamit ng credit o pautang ang magpapababa sa 

posibilidad ng pagremata o foreclosure.

2. Kathang-isip: Halos perpekto dapat ang credit ko 

para makabili ng bahay, pero wala akong magagawa 

para mapaganda ang credit rating ko.

Kung kontrolado ninyo ang inyong pinansya, posibleng 

makagawa ng mga hakbang para mapaganda ang inyong 

credit:

 Palaging bayaran ang inyong mga bill sa tamang oras.

 Magbayad ng kahit man lang minimum na halagang 

kailangan.

 Tingnan ang inyong credit report at itama ang anumang 

error na makikita ninyo.

 Panatilihing mas mababa sa 20 porsyento ang ratio 

ng inyong utang sa kita (debt-to-income ratio) (hindi 

kasama ang mga gastusin sa pabahay).

 Huwag sagarin ang inyong mga credit card.

3. Kathang-isip: Hindi ako makakakuha ng mortgage 

kung nagpalipat-lipat ako ng trabaho sa mga 

nakalipas na taon o kung self-employed ako.

Puwede kayong magpalit ng trabaho nang kahit ilang 

beses o maging self-employed at makakakuha pa rin kayo 

ng pautang na mortgage para makabili ng bahay. Ang 

mahalaga ay ang maipakita ninyong may stable kayong 

income at maganda ang credit ninyo.

Gustong makita ng karamihan sa mga nagpapautang na 

mananatili kayo sa parehong larangan ng trabaho sa loob 

ng dalawang taon nang may tuluy-tuloy o tumataas na 

kita. Kung wala pang dalawang taon kayo nagtatrabaho 

sa kasalukuyan ninyong trabaho, o kung marami kayong 

naging trabaho, kakailanganin ninyong magbigay ng 

impormasyon tungkol sa lahat ng naging trabaho ninyo sa 

loob ng dalawang taon.

Kung self-employed kayo at wala kayong steady na 

kita para mapatunayan sa mga nagpapautang na kaya 

ninyong magbayad, maging handa sa pagbibigay ng 

dokumentasyon bilang pruweba ng inyong kita, kabilang 

ang mga tax return sa loob ng nakalipas na dalawang tax 

year, mga profit at loss statement, mga detalye ng inyong 

mga investment, atbp.

4. Kathang-isip: Masyadong mahal ang pagkakaroon 

ng sariling bahay at wala ako ng kinakailangang 

20 porsyentong down payment na kailangan para 

makakuha ng mortgage.

Maraming gastusing kailangang ikonsidera kapag bumibili 

ng bahay – kabilang ang inyong down payment, mga 

gastusin sa pagsasara o closing, mga amilyar, mga 

gastusin sa maintenance, atbp.

Hindi palaging inilalapat ang 20 porsyentong down payment. 

Dapat ninyong asahan ang pagbabayad ng 3 porsyento 

ng inyong down payment sa minimum, at 5 hanggang 10 

porsyento ng inyong down payment sa karaniwan. (Tandaang 

maaaring kailanganin sa inyong magbayad ng pribadong 

insurance sa mortgage kung magda-down payment kayo 

nang wala pang 20 porsyento).

Maraming salik ang nakakaapekto sa halaga ng down 

payment na kakailanganin, depende sa inyong partikular 

na sitwasyon:

 Ang halaga ng pag-aari

 Ang halagang inuutang ninyo

 Ang inyong credit rating

 Ang ratio ng inyong utang sa kita (debt-to-income ratio)

Para makadagdag sa inyong pang-down payment, 

magtanong tungkol sa mga potensyal na mapagkukunan 

para sa down payment o tulong sa gastusin sa pagsasara 

o closing kung unang beses kayong bibili ng bahay o kung 

sakto lang ang kita ng inyong sambahayan.

May mga personal at pinansyal na bentahe ang 
pagkakaroon ng sariling bahay:

 Mga benepisyo sa buwis

 Stable na pagbabayad sa fixed-rate na mortgage

 Potensyal para sa pagtaas ng halaga

5. Kathang-isip: Masyadong kumplikado at peligroso 

ang proseso ng mortgage.

Sa pamamagitan ng mga tamang resource at 

impormasyon, mas madali nang maunawaan ang proseso 

ng pagbili ng bahay at pagkakaroon ng mortgage. Humingi 

ng tulong sa isang may kasanayang propesyonal sa 

pagpapayo sa pabahay, loan officer, o real estate agent 

para gabayan kayo sa inyong mga opsyon.

Sundin ang mga hakbang na ito sa pagsisimula ninyo sa 

proseso ng pagbili ng bahay:

 Magsimula sa pamamagitan ng pagtukoy sa kung 

magkano ang kaya ninyong bilhin batay sa inyong plano 

sa paggastos at antas ng kaginhawahan.

 Makipag-usap sa isang loan officer, na susuri sa inyong 

kita, mga gastos, at savings para tulungan kayong 

malaman ang uri at halaga ng pautang na mortgage 

kung saan kayo kwalipikado.

 Humingi ng tulong mula sa isang mapagkakatiwalaang 

tagapayo sa pabahay o credit para humingi ng 

impormasyon sa kung paano bubuuin o mapapaganda 

ang inyong credit history.

Sundin ang mga kapaki-pakinabang na tip na ito para 

protektahan ang inyong sarili laban sa mga organisasyong 

hindi iniisip ang inyong kapakanan:

 Tanggihan ang “easy money.”

 Magtanong tungkol sa mga karagdagang bayarin.

 Unawain ang kabuuang package.

 Tumingin-tingin.

 Alamin ang tungkol sa mga multa sa maagang 

pagwawakas ng utang o mga prepayment penalty.

 Makipagtransaksyon sa mga tagapayo sa pautang na 

sertipikado ng HUD.

 Tiyaking tama at kumpleto ang inyong mga dokumento.

 Tiyaking nakasulat ang lahat ng pangako at tuntunin.

 Kung hindi kayo sigurado, huwag pumirma!

Mas Abot-Kamay ang Pagkakaroon 

ng Sariling Bahay Kaysa sa Inaakala 

Ninyo

 Kumpletuhin ang workshop na Alamin ang Totoo sa 

Pag-aari ng Bahay

 Humanap ng tagapayo sa pabahay na aprubado ng 

HUD sa inyong lugar sa http://www.hud.gov/offices/

hsg/sfh/hcc/hcs.cfm

 Alamin kung kwalipikado kayo para sa pag-aari ng bahay

 Dumalo ng CreditSmart® workshop o homebuyer 

education class

 Makipag-usap sa isang nagpapautang ng mortgage o 

propesyonal sa real estate.

Para sa Higit Pang Impormasyon

 Makakatulong sa inyo ang libre at online na tutorial 

ng CreditSmart na matutunang maabot ang 

inyong mga layunin sa pinansya at pagkakaroon 

ng sariling bahay. Available sa Ingles at Spanish 

sa http://www.freddiemac.com/creditsmart/

consumer_training.html.

 Ang Aking Bahay (My Home) ng Freddie MacSM, 

isang online na one-stop resource ng mga paksa 

na kinabibilangan ng mga impormasyon tungkol 

sa pagbili ng bahay, pagkakaroon ng sariling 

bahay, pagrerenta, at higit pa. Bisitahin ang 

http://myhome.freddiemac.com/. 

 Para humanap ng ahensyang tagapayo sa pabahay 

na aprubado ng HUD na malapit sa inyo, bisitahin ang 

http://www.hud.gov/offices/hsg/sfh/hcc/hcs.cfm

o tumawag sa 800-569-4287.

 Sa pamamagitan ng Mga Help Center at Pambansang 

Network ng Freddie Mac para sa Mga Nangungutang 

na nasa field, nakikipagtulungan kami sa mga 

pinagkakatiwalaang nonprofit intermediary para 

suportahan ang tuluy-tuloy na pagtuon ng Freddie Mac 

sa paghahanda sa mga potensyal na mamimili para sa 

responsableng pag-aari ng bahay at pagtulong sa mga 

nahihirapang makabayad ng mortgage na pag-aari 

ng Freddie Mac para makaiwas sila sa pagremata o 

foreclosure. Bisitahin ang http://www.freddiemac.

com/singlefamily/housingpros/help_centers.html

para sa higit pang impormasyon at para sa isang 

directory ng mga lokasyon ng Help Center/Network 

para sa Mga Nangungutang.

Pinagkukunan 

Hinango ang content mula sa mga sumusunod:

 Alamin ang Totoo sa Pag-aari ng Bahay, isang hanay ng mga tool na ginagamit para sa isang interactive na workshop para basagin ang 

mga karaniwang haka-haka tungkol sa pagkakaroon ng sariling bahay at pagremata o foreclosure.

 premyadong curriculum ng Freddie Mac na CreditSmart, isang multilingual na pinansyal na pang-edukasyong curriculum na idinisenyo 

para tulungan ang mga consumer na makabuo at makapagpanatili ng magandang credit o pautang, makagawa ng magagandang 

desisyon sa pinansya, at maunawaan ang mga hakbang patungo sa isang sustainable na homeownership.

 Aking Bahay (My Home) ng Freddie MacSM, isang online na one-stop na resource para tulungan ang mga consumer na maging 

matatalinong mamimili ng bahay, may-ari ng bahay, at taga-renta. Bisitahin ang http://myhome.freddiemac.com/ 
Hatid sa inyo ng 

Publication Number 822  © Freddie Mac, Disyembre 2016